**1.ČAS**

Datum: 30.3.2020.god.(PONEDJELJAK)

Nastavni predmet: **Bosanski jezik i književnost**

Nastavna jedinica**: Usvajanje velikog i malog slova Bb**

Razred: I-1

Pročitati jednu kratku priču pa razgovarati:

*BAMBI*

*Bambi je malo lane. Kerim je našao lane u šumi.*

*- To je Bambi iz priče – kaže mu braco.*

*- Da, to je lane iz šume.*

*- I iz priče, brate.*

*- Donesi mu hrane Kerime.*

Slijedi globalna analiza teksta:

O kome se govori u priči? (u priči se govori o Bambiju) Ko je Bambi? (Bambi je lane)

Ko je našao Bambija? (Kerim je našao Bambija) Kakvo je lane Bambi? (Bambi je malo lane iz priče) Šta misli Kerim, odakle je lane? (iz šume)

Kako izgleda malo lane, opiši mi!

Kada ja kažem BAMBI JE MALO LANE, šta je to? (to je jedna rečenica)

Koliko riječi ima u rečenici BAMBI JE MALO LANE? (četirii riječi)

Koja je prva riječ u rečenici BAMBI JE MALO LANE? Koja druga, treća, četvrta?

Kada kažem BAMBI, koji glas čujete na početku riječi? (glas B)

Uočavanje glasovne strukture izdvojene riječi ( B – A – M – B – I )

Tražimo riječi koje na početku imaju glas B.

Kažimo riječi u kojoj je glas B u sredini riječi! Da čujem što više takvih riječi!

A sada riječ u kojoj se glas B čuje na kraju riječi.

**Glasove izgovaramo, slova pišemo!**

Demonstrirati pisanje slova u svesku a zatim djeca nastavljaju s pisanjem.

**UČIMO SLOVO Bb**

**B**

**b**

**Bb**

**B**anana, tru**b**a, zu**b**

* **Bubamara ima šare**
* **Bambi je malo lane.**

**PREPISATI PJESMICU- “BUBAMARA” na 43.strani**

**VJEŽBA ČITANJA**

**Čitati tekst– “BALON U TRAVI” NA 44.STRANI**

**2.ČAS**

Datum: 30.3.2020.god.(PONEDJELJAK)

Nastavni predmet: **Muzička kultura**

Nastavna jedinica**: DJEČIJE STVARALAŠTVO** - **Muzičke zagonetke i igre**

Razred: I-1

* Muzičke zagonetke i igre početi sa intoniranjem brojalica: Eci peci pec, Kiša pada na travicu, Tužibaba Reza, Pusti pužu rogove, Jedan, dva, tri
* Ponoviti sve brojalice, a zatim odbrojavati brojalice u ritmu bez pjevanja, a djete treba pogoditi koja je to brojalica
* Ponoviti koje smo muzičke igre i pjesme učili.